תקנות הנכים (כללים להוכחת חוסר פרנסה)

{{ח:התחלה}}
{{ח:כותרת|תקנות הנכים (כללים להוכחת חוסר פרנסה), תשי״ג–1953}}
{{ח:קטע3||תקנות בדבר כללים להוכחת חוסר פרנסה}}

{{ח:פתיח-התחלה}}
{{ח:תיבה|ק״ת תשי״ג, 1292|תקנות הנכים (כללים להוכחת חוסר פרנסה)|https://olaw.org.il/takanot/takanot-0379.pdf}}, {{ח:תיבה|LIV|ת״ט|https://olaw.org.il/takanot/takanot-index-1953.pdf}}; {{ח:תיבה|תשט״ו, 1268|תיקון|https://olaw.org.il/takanot/takanot-0537.pdf}}; {{ח:תיבה|תשי״ז, 1798|תיקון|https://olaw.org.il/takanot/takanot-0725.pdf}}; {{ח:תיבה|תש״ך, 1118|תיקון|https://olaw.org.il/takanot/takanot-1012.pdf}}; {{ח:תיבה|תשכ״ד, 1634|תקנות הנכים (תגמולים ושיקום) (תיקון תקנות)|https://olaw.org.il/takanot/takanot-1609.pdf}}; {{ח:תיבה|תש״ל, 1029|תיקון|https://olaw.org.il/takanot/takanot-2521.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק הנכים (תגמולים ושיקום)#סעיף 6|הסעיפים 6א(ב)}} {{ח:חיצוני|חוק הנכים (תגמולים ושיקום)#סעיף 48|ו־29}} {{ח:חיצוני|חוק הנכים (תגמולים ושיקום)|לחוק הנכים (תגמולים ושיקום), תש״ט–1949}}, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|פירושים|תיקון: תשי״ג, תשט״ו, תשכ״ד, תש״ל}}
{{ח:ת}} בתקנות אלה –
{{ח:ת|סוג=הגדרה}} ”זמן קובע“ פירושו – התקופה שבה היה נכה מחוסר פרנסה שהיא לא פחות מחודש ולא יותר מחדשיים;
{{ח:ת|סוג=הגדרה}} ”נכה“ פירושו – נכה שדרגת נכותו בזמן הקובע היא 10% ומעלה;
{{ח:ת|סוג=הגדרה}} ”לשכה“ פירושו – לשכה אזורית של אגף השיקום במשרד הבטחון הקרובה ביותר למקום מגוריו של הנכה;
{{ח:ת|סוג=הגדרה}} ”רשות“ פירושו – רשות מוסמכת לטיפול בעניני העסקת נכי מלחמה שבאזור שיפוטה נמצא מקום מגוריו של הנכה;
{{ח:ת|סוג=הגדרה}} ”ועדה רפואית“ פירושו – ועדה רפואית שהוקמה לפי {{ח:חיצוני|חוק הנכים (תגמולים ושיקום)#סעיף 29|סעיף 29(א) לחוק}};
{{ח:ת|סוג=הגדרה}} ”תקנות העסקה“ פירושו – {{ח:חיצוני|תקנות העסקת נכי מלחמה|תקנות העסקת נכי מלחמה, תשי״א–1951}};
{{ח:ת|סוג=הגדרה}} ”רישום“ פירושו – רישום בלשכה לסידור בעבודה באמצעות הרשות או הלשכה;
{{ח:ת|סוג=הגדרה}} ”נכה משוקם“ פירושו – נכה שמיום שחרורו מהצבא סודר או הסתדר בעבודה, עסק או מקור פרנסה אחר;
{{ח:ת|סוג=הגדרה}} ”רופא מוסמך ראשי“ פירושו – רופא מוסמך ראשי שנתמנה על פי {{ח:חיצוני|תקנות הנכים (טיפול רפואי)#סעיף 2|תקנה 2(א) לתקנות הנכים (טיפול רפואי), תשי״א–1951}};
{{ח:ת|סוג=הגדרה}} ”אפשרות מעשית להעסקה“ פירושו – כאמור {{ח:חיצוני|תקנות העסקת נכי מלחמה#סעיף 9|בתקנה 9 לתקנות העסקה}};
{{ח:ת|סוג=הגדרה}} ”אמצעי סיוע לשיקום“ פירושו –
{{ח:תתת|(1)}} מימון מלא או חלקי של כינון עסק או הכשרה מקצועית, בין בצורת הענקה ובין בצורת מילווה לשיקום;
{{ח:תתת|(2)}} המצאת מקום לעסק או להתעסקות בעבודה או במקצוע מסויים או סיוע בהמצאתו;
{{ח:תתת|(3)}} המצאת ציוד לעסק או כלים לעבודה או סיוע בהמצאתם;
{{ח:תתת|(4)}} הספקת חמרי גלם ואמצעים אחרים הדרושים לעבודה או לעסק או סיוע בהספקתם;
{{ח:תתת|(5)}} המצאת רשיונות וזכיונות הדרושים לעבודה או לעסק או סיוע בהמצאתם.

{{ח:סעיף|2|תנאים לתשלום תגמול למחוסר פרנסה|תיקון: תשט״ו, תשי״ז, תש״ך, תש״ל}}
{{ח:ת}} נכה שאין לו הכנסה מכל מקור שהוא פרט לתגמולים לפי {{ח:חיצוני|חוק הנכים (תגמולים ושיקום)|החוק}}, רואים אותו כמחוסר פרנסה לצורך {{ח:חיצוני|חוק הנכים (תגמולים ושיקום)#סעיף 5|סעיף 6 לחוק}} אם יוכיח לקצין התשלומים שנתמלאו בו תנאים אלה:
{{ח:תת|(1)}} נרשם בלשכה תוך שבוע ימים מתחילת הזמן הקובע;
{{ח:תת|(2)}} הגיש לקצין התגמולים, לא יאוחר משבוע מסיום הזמן הקובע, בקשה בכתב לתשלום תגמול למחוסר פרנסה לפי הנוסח שבטופס שאפשר להשיגו במשרד קצין התגמולים החתום בידו, בצירוף תעודה מאת הלשכה המעידה כי בזמן הקובע:
{{ח:תתת|(I)}} הרשות לא הוציאה לגביו כל הודעה לפי {{ח:חיצוני|תקנות העסקת נכי מלחמה#סעיף 6|תקנה 6(ב) לתקנות העסקה}},
{{ח:תתת|(II)}} לא סירב לקבל כל עבודה שלגביה הציעה הרשות להוציא הודעה כזאת,
{{ח:תתת|(III)}} הלשכה לא הציעה לו כל עבודה או מקור פרנסה שהוא סירב לקבלה,
{{ח:תתת|(IV)}} הלשכה לא הציעה לו לרכוש הכשרה למקצוע או לביצוע עבודה שהוא סירב לקבלה ושלדעת הרשות עליו לקבלה כדי שיהיה מסוגל לעשות עבודה שבה יועסק על פי {{ח:חיצוני|תקנות העסקת נכי מלחמה|תקנות העסקה}}, וכן לא הציעה שבתקופת ההכשרה ישולמו לו התשלומים המשתלמים לנכה שאושר מימון שיקומו כאמור {{ח:חיצוני|תקנות הנכים (תגמולים ושיקום) (לימודים לרכישת מקצוע)#פרק ג|בתקנה 13 לתקנות הנכים (תגמולים ושיקום) (תקנות להשתלמות מקצועית במוסדות להשכלה גבוהה), תשט״ו–1955}};
{{ח:תת|(3)}} אם שוכנע קצין התגמולים כי נכה שהוכר כמחוסר פרנסה אינו מסוגל מפאת נכותו להסתדר בעבודה וכי אין לצפות שבעתיד הנראה לעין תהיה אפשרות מעשית להעסקתו בעבודה, בעסק או בכל מקור פרנסה אחר, רשאי קצין התגמולים להמשיך ולשלם לנכה תגמול חוסר פרנסה, תוך תקופת זמן שקבע מפעם לפעם, ללא צורך במילוי התנאים הקבועים בפסקאות (1) ו־(2);
{{ח:תת|(4)}} לנכה מחוסר פרנסה, שדרגת נכותו טרם נקבעה על ידי הועדה הרפואית, ישולמו תגמולי חוסר פרנסה לאחר שרופא מוסמך ראשי העריך באורח ארעי את דרגת נכותו; התגמולים יאושרו לפי דרגת הנכות שקבעה הועדה הרפואית החל מהמועד לתחילת תשלומם; התשלומים ששולמו לנכה על בסיס הערכה זמנית של דרגת נכותו דינם כמפרעה והיא תנוכה מהתגמולים שהנכה יהיה זכאי להם על פי דרגת הנכות שתקבע הועדה הרפואית.

{{ח:סעיף|3|עבודה או מקור פרנסה}}
{{ח:תת|(א)}} עבודה או סידור מקור פרנסה שהרופא המוסמך הראשי או ועדה רפואית, בתעודה חתומה על ידיו או על ידי הועדה הרפואית, פסלו אותם מפאת אי התאמתם מבחינה רפואית לנכה, אין רואים אותם כעבודה או מקור פרנסה שהוצעו לנכה לפי {{ח:פנימי|סעיף 2|תקנה 2(2)}}.
{{ח:תת|(ב)}} עבודה הנזכרת בהודעה שניתנה לפי {{ח:חיצוני|תקנות העסקת נכי מלחמה#סעיף 6|תקנה 6(ב) לתקנות העסקה}} ונותן עבודה סירב למלא אחרי ההודעה, אין רואים אותה כעבודה שהוצעה לנכה לפי {{ח:פנימי|סעיף 2|תקנה 2(2)}}.

{{ח:סעיף|4|נכה משוקם}}
{{ח:ת}} נכה שהוא נכה משוקם, רואים אותו כמחוסר פרנסה לצורך {{ח:חיצוני|חוק הנכים (תגמולים ושיקום)#סעיף 6|סעיף 6א לחוק}}, אם נוסף לאמור {{ח:פנימי|סעיף 2|בתקנה 2}} יוכיח לקצין התגמולים שנתמלאו בו אחד מאלה:
{{ח:תת|(1)}} הפסיק את עבודתו או התעסקותו במקום פרנסה שבאמצעותו שוקם, מפאת אי התאמתו להן מבחינה רפואית בהתאם לאישור בכתב מאת הרופא המוסמך הראשי;
{{ח:תת|(2)}} הפסיק את עבודתו שבאמצעותה שוקם מחמת חוסר אפשרות מעשית להתעסקותו בעבודה האמורה בהתאם לאישור בכתב מאת הרשות.

{{ח:סעיף|5|השבתת נכה}}
{{ח:ת}} השבית מעביד נכה מעבודתו במפעל ללא קבלת היתר לפיטורו כאמור {{ח:חיצוני|תקנות העסקת נכי מלחמה#סעיף 7|בתקנה 7 לתקנות העסקה}}, והנכה לא נמצא אשם בהתנהגות רעה חמורה הפוגעת במפעל או בנותן העבודה ולא הפסיק מרצונו הטוב את עבודתו במפעל ולא הסכים בפירוש או מכללא להשבתה האמורה, רואים את השבתת הנכה מעבודתו כאילו עבודתו נפסקה מחמת חוסר אפשרות מעשית להעסקתו בעבודה האמורה, כל זמן שהנכה עשה את הכל שבאפשרותו, כפי שנדרש באופן המתקבל על הדעת על ידי הלשכה או הרשות, בכדי לא להיות מושבת מהעבודה האמורה.

{{ח:סעיף|6|נכה ששוקם באמצעות עסק שבבעלותו}}
{{ח:תת|(א)}} נכה שהוא נכה משוקם באמצעות עסק שבבעלותו היחידה או בבעלות משותפת, רואים אותו כמחוסר פרנסה לצורך {{ח:חיצוני|חוק הנכים (תגמולים ושיקום)#סעיף 6|סעיף 6א לחוק}}, אם יוכיח לקצין התגמולים נוסף לאמור {{ח:פנימי|סעיף 2|בתקנות 2}} {{ח:פנימי|סעיף 4|ו־4}}, כי ההצהרות שבבקשתו, שהגיש לפי {{ח:פנימי|סעיף 2|תקנה 2}}, הן נכונות בהתאם לאישור בכתב מאת הלשכה או מאת הרשות המקומית שבתחום שיפוטה נמצא עסקו.
{{ח:תת|(ב)}} בתקנה זו{{ח:הערה|,}} ”עסק בבעלות משותפת“ כולל הפקת הכנסות בין בצורת שכר עבודה ובין בצורת רווחים אחרים המתקבלים מעסק השייך לחברת או קבוצת עובדים, בין שהיא גוף מואגד ובין שאינה גוף מואגד, שבה יש לנכה זכויות, כגון זכות חברות וכיוצא באלה.

{{ח:סעיף|7|אמצעי סיוע לשיקום}}
{{ח:ת}} נכה שהוא נכה משוקם באמצעות עסק שבבעלותו ואשר המדינה סייעה לרכשו על ידי מתן אמצעי סיוע לשיקומו ועברו שני חדשים מהיום שהעסק האמור הופעל בראשונה, רואים אותו כמחוסר פרנסה לצורך {{ח:חיצוני|חוק הנכים (תגמולים ושיקום)#סעיף 6|סעיף 6א לחוק}}, אם יוכיח לקצין התגמולים, נוסף לאמור {{ח:פנימי|סעיף 2|בתקנות 2}}, {{ח:פנימי|סעיף 4|4}} {{ח:פנימי|סעיף 6|ו־6}} בהתאם לאישור מאת הלשכה, כי החזיר או הבטיח להחזיר למדינה, באופן שיקבע קצין התגמולים, את אותם אמצעי הסיוע שקיבל מאת המדינה לשיקומו ואשר קצין התגמולים דרש להחזירם למדינה עקב בקשתו לפי {{ח:פנימי|סעיף 2|תקנה 2}}.

{{ח:סעיף|8|תנאים לחוקיות הבקשה או התעודה}}
{{ח:ת}} בקשה המכילה הצהרה או אישור שבה רשומים ידיעה כוזבת או פרט בלתי נכון וכן אישור שנתקבל באמצעות מעשה מרמה, הצהרה כוזבת, מעשה אלימות, איומים וכיוצא בהם, לא יראו אותה בקשה או אותו אישור כבקשה או אישור לצורך תקנות אלה.

{{ח:סעיף|9|תחילת תוקף}}
{{ח:ת}} תקפן של תקנות אלה הוא מיום כ״א באב תשי״ג (2 באוגוסט 1953).

{{ח:סעיף|10|השם}}
{{ח:ת}} לתקנות אלה ייקרא ”תקנות הנכים (כללים להוכחת חוסר פרנסה), תשי״ג–1953“.

{{ח:קטע2|תוספת|תוספת {{ח:הערה|(בוטלה)}}|תיקון: תש״ך}}

{{ח:חתימות|י״א באב תשי״ג (23 ביולי 1953)}}
* '''פנחס לבון'''
ממלא מקום שר הבטחון
{{ח:סוגר}}
{{ח:סוף}}
[[קטגוריה:בוט חוקים]]